હે પરમાત્મા, તું ઈશ્વર છે. મારી અન્ય કોઈ સ્પૃહા નથી, કોઈ તૃષ્ણા નથી. મને એવી ભક્તિ દે, નિર્ભર ભક્તિ દે. હું જગતમાં કોઈના આધારે ન જીવું, માત્ર તારા આધારે જીવું. એવી નિર્ભર ભક્તિ તું પ્રદાન કર. કામાદિ દોષનો ત્યાગ કરીને હું એનાથી મુક્ત નહીં થઈ શકું. પરંતુ મારામાં કામ આદિ દોષ છે એનાથી તું મુક્ત કરી દે. મારામાં કોઈ એવા દોષ હોય તો હે હરિ, તું મિટાવી દે. મારાથી એ નહીં મિટે. તું કાઢીશ તો એ નીકળશે.